《酬楚蒙侍御见寄花晨风雨游南溪佳什 其一》
明代·符锡

三春好日几晴乾，不遣风花一片残。拥树山云长带雨，捲帘江阁尚留寒。

繁枝照眼知谁共，尊酒多情且自宽。莫更题诗寄相忆，恐增怀抱在东阑。

作者简介：江西新喻（今新馀）人。符观子。任明代《韶州府治舆图》一书主编。著作有《童蒙须知韵语》、《颖江渡稿》，撰《韶州府志》十卷。